pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข. 56 /2553

เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าและ

มาตรฐานการปฏิบัติงาน

(ฉบับที่ 2)

\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 13 แห่งประกาศคณะกรรมการกํากับตลาดทุน 

ที่ ทธ. 80/2552  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาต

เป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552  และข้อ 3(2) และ

ข้อ 12 วรรคสอง แห่งประกาศคณะกรรมการกํากับตลาดทุน ที่ ทน. 83/2552  เรื่อง หลักเกณฑ์

การจัดการเงินทุนสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงาน ก.ล.ต. 

ออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 7/1 แห่งประกาศสํานักงานคณะกรรมการ

กํากับหลักทรัพย์และตลาดหลักทรัพย์ ที่ สข. 50/2552  เรื่อง การให้ความเห็นชอบผู้ติดต่อกับ

ผู้ลงทุนในสัญญาซื้อขายล่วงหน้า และมาตรฐานการปฏิบัติงาน ลงวันที่ 14 ตุลาคม พ.ศ. 2552 

                   “ข้อ 7/1  ในกรณีผู้ติดต่อกับผู้ลงทุนในสัญญาซื้อขายล่วงหน้าประเภท ก 

ที่การให้ความเห็นชอบสิ้นสุดลง เนื่องจากพ้นจากการดํารงตําแหน่งเป็นกรรมการหรือผู้บริหารของผู้ประกอบธุรกิจสัญญาซื้อขายล่วงหน้า หากบุคคลดังกล่าวยื่นคําขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าภายในหกสิบวันนับแต่วันที่พ้นจากการดํารงตําแหน่งดังกล่าว สํานักงานจะพิจารณาให้ความเห็นชอบบุคคลนั้นเป็นผู้ติดต่อกับผู้ลงทุนในสัญญาซื้อขายล่วงหน้าตามประเภทที่เคยได้รับความเห็นชอบก่อนการใช้คุณสมบัติการดํารงตําแหน่งดังกล่าวข้างต้น เมื่อปรากฏว่าบุคคลนั้นไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน”


ข้อ ๒ ในกรณีผู้ติดต่อกับผู้ลงทุนในสัญญาซื้อขายล่วงหน้าประเภท ก ที่การให้ความเห็นชอบสิ้นสุดลงตั้งแต่วันที่ 1 มกราคม พ.ศ. 2553 จนถึงวันก่อนวันที่ประกาศนี้มีผลใช้บังคับ เนื่องจากพ้นจากการดํารงตําแหน่งเป็นกรรมการหรือผู้บริหารของผู้ประกอบธุรกิจสัญญาซื้อขายล่วงหน้า หากบุคคลดังกล่าวยื่นคําขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าภายในวันที่ 31 มีนาคม พ.ศ. 2554 สํานักงานจะพิจารณาให้ความเห็นชอบบุคคลนั้นเป็นผู้ติดต่อกับผู้ลงทุนในสัญญาซื้อขายล่วงหน้าตามประเภทที่เคยได้รับความเห็นชอบก่อนการใช้คุณสมบัติการดํารงตําแหน่งดังกล่าวข้างต้น เมื่อปรากฏว่าบุคคลนั้นไม่มีลักษณะต้องห้ามตามที่กําหนดไว้ในประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน


ข้อ ๓ ประกาศนี้ให้ใช้บังคับตั้งแต่วันที่  1 มกราคม พ.ศ. 2554    เป็นต้นไป


ผู้มีอํานาจลงนาม - ประกาศ ณ วันที่ 16 ธันวาคม พ.ศ. 2553

 

 

 

(นายธีระชัย  ภูวนาถนรานุบาล)

                                                                      เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าสําหรับผู้ติดต่อกับผู้ลงทุนในสัญญาซื้อขายล่วงหน้าประเภท ก  ที่การได้รับความเห็นชอบสิ้นสุดเนื่องจากพ้นจากการเป็นกรรมการหรือผู้บริหารของผู้ประกอบธุรกิจสัญญาซื้อขายล่วงหน้า ให้มีความเหมาะสมยิ่งขึ้น จึงจําเป็นต้องออกประกาศนี้
|  |
| --- |
|  |
| ประกาศสํานักงานคณะกรรมการกํากับหลักทรัพย์และตลาดหลักทรัพย์ |
| ที่ สธ. 5/2552 |
| เรื่อง การจัดทําและการจัดเก็บข้อมูลที่เกี่ยวข้องกับการซื้อขายสัญญาซื้อขายล่วงหน้า(ฉบับที่ 2) |
| 

|  |  |  |
| --- | --- | --- |
|  |  |  |
|  |  |  |

 |

 อาศัยอํานาจตามความในข้อ 14 แห่งประกาศคณะกรรมการกํากับหลักทรัพย์

และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้า

สําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 สํานักงาน ก.ล.ต. ออกข้อกําหนดไว้ดังต่อไปนี้ 

 

 ข้อ 1 ให้ยกเลิกความใน (1) ของข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 2/2549 เรื่อง การจัดทําและการจัดเก็บข้อมูลที่เกี่ยวข้องกับ

การซื้อขายสัญญาซื้อขายล่วงหน้า ลงวันที่ 8 กุมภาพันธ์ พ.ศ. 2549 และให้ใช้ความต่อไปนี้แทน

 “(1) บันทึกการให้คําแนะนําแก่ลูกค้าและการรับคําสั่งซื้อขายสัญญาซื้อขายล่วงหน้าจากลูกค้า ให้เก็บไว้อย่างน้อยเป็นระยะเวลาสามเดือนนับแต่วันที่ให้คําแนะนําหรือวันที่ได้รับคําสั่งซื้อขาย

สัญญาซื้อขายล่วงหน้า แล้วแต่กรณี ทั้งนี้ หากมีข้อร้องเรียนเกี่ยวกับการให้คําแนะนําหรือการรับคําสั่ง

ซื้อขายสัญญาซื้อขายล่วงหน้าจากลูกค้าและการดําเนินการเกี่ยวกับข้อร้องเรียนยังไม่แล้วเสร็จภายใน

ระยะเวลาดังกล่าว ให้ตัวแทนซื้อขายสัญญาจัดเก็บบันทึกการให้คําแนะนําและการรับคําสั่งซื้อขายไว้ต่อไปจนกว่าการดําเนินการเกี่ยวกับข้อร้องเรียนจะแล้วเสร็จ

 ในกรณีที่การให้คําแนะนําหรือการรับคําสั่งซื้อขายสัญญาซื้อขายล่วงหน้าตามวรรคหนึ่ง

ได้กระทําทางโทรศัพท์หรือทางอิเล็กทรอนิกส์ ให้ตัวแทนซื้อขายสัญญาจัดเก็บเทปบันทึกเสียงหรือ

สิ่งบันทึกข้อมูลทางอิเล็กทรอนิกส์ดังกล่าวด้วย”

 

 ข้อ 2 ประกาศนี้ให้ใช้บังคับตั้งแต่วันที่ 16 เมษายน พ.ศ. 2552 เป็นต้นไป

ประกาศ ณ วันที่ 19 มีนาคม พ.ศ. 2552 



|  |  |
| --- | --- |
|  |  (นายธีระชัย ภูวนาถนรานุบาล) |
|  |  เลขาธิการ |
|  |  สํานักงานคณะกรรมการกํากับหลักทรัพย์และตลาดหลักทรัพย์ |

หมายเหตุ : เหตุผลในการออกประกาศฉบับนี้ คือ เพื่อขยายระยะเวลาในการจัดเก็บบันทึกการให้คําแนะนํา

แก่ลูกค้าและการรับคําสั่งซื้อขายสัญญาซื้อขายล่วงหน้าจากลูกค้าของตัวแทนซื้อขายสัญญาซื้อขายล่วงหน้า 

ทั้งนี้ เพื่อให้การกํากับดูแลตัวแทนซื้อขายสัญญาซื้อขายล่วงหน้าเป็นไปอย่างมีประสิทธิภาพและสอดคล้อง

กับมาตรฐานสากล จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.17/2554

เรื่อง  การจัดทําและการจัดเก็บข้อมูลที่เกี่ยวข้องกับ

การซื้อขายสัญญาซื้อขายล่วงหน้า   
(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 12 แห่งประกาศคณะกรรมการกํากับตลาดทุน ที่ ทธ. 80/2552  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็น (5) ของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 3/2553 เรื่อง การจัดทําและการจัดเก็บข้อมูลที่เกี่ยวข้องกับการซื้อขายสัญญาซื้อขายล่วงหน้า ลงวันที่ 1 กุมภาพันธ์ พ.ศ. 2553

                   “(5) “เวลาปิดทําการซื้อขายภาคปกติ” หมายความว่า   เวลาปิดทําการซื้อขายสัญญา

ซื้อขายล่วงหน้าภาคบ่ายของศูนย์ซื้อขายสัญญา (afternoon session)”


ข้อ ๒ ให้เพิ่มความต่อไปนี้เป็นวรรคสามของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 3/2553 เรื่อง  การจัดทําและการจัดเก็บข้อมูลที่เกี่ยวข้องกับการซื้อขายสัญญาซื้อขายล่วงหน้า ลงวันที่ 1 กุมภาพันธ์ พ.ศ. 2553

                   “เพื่อประโยชน์ในการส่งหลักฐานยืนยันการซื้อขายสัญญาซื้อขายล่วงหน้าตามวรรคสอง ให้ถือว่าการซื้อขายสัญญาซื้อขายล่วงหน้าที่เกิดขึ้นหลังเวลาปิดทําการซื้อขายภาคปกติ เป็นการซื้อขายสัญญาซื้อขายล่วงหน้าที่เกิดขึ้นในวันทําการถัดจากวันที่ตัวแทนซื้อขายสัญญาได้ทําการซื้อขายสัญญาซื้อขายล่วงหน้านั้นให้แก่ลูกค้า”


ข้อ ๓ ให้ยกเลิกความใน (2) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 3/2553 เรื่อง  การจัดทําและการจัดเก็บข้อมูลที่เกี่ยวข้องกับการซื้อขายสัญญาซื้อขายล่วงหน้า ลงวันที่ 1 กุมภาพันธ์ พ.ศ. 2553  และให้ใช้ความต่อไปนี้แทน

                   “(2)  ราคาตลาด (market price) ของสัญญาซื้อขายล่วงหน้า ณ เวลาปิดทําการซื้อขายภาคปกติ”


ข้อ ๔ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2554  เป็นต้นไป


ผู้มีอํานาจลงนาม - ประกาศ  ณ  วันที่ 13 มิถุนายน พ.ศ. 2554                                  

 

 

 

                                                       (นายธีระชัย  ภูวนาถนรานุบาล)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ -                                                                                                                    

เหตุผลในการออกประกาศฉบับนี้ คือ เพื่อกําหนดเวลาในการจัดส่งหลักฐานยืนยันการซื้อขายสัญญาซื้อขายล่วงหน้าที่เกิดขึ้นหลังเวลาปิดทําการซื้อขายภาคปกติของศูนย์ซื้อขายสัญญาซื้อขายล่วงหน้า และกําหนดให้แสดงราคาตลาดโดยใช้ราคาตลาด ณ เวลาปิดทําการซื้อขายภาคปกติลงในหลักฐานยืนยัน

การเรียกหลักประกันเพิ่มเติม ทั้งนี้ เพื่อรองรับการขยายเวลาทําการซื้อขายสัญญาซื้อขายล่วงหน้าของ

ศูนย์ซื้อขายสัญญาซื้อขายล่วงหน้า จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.  33 /2554

เรื่อง หลักเกณฑ์สําหรับตัวแทนซื้อขายสัญญาซื้อขายล่วงหน้า  
ในการใช้บริการด้านผู้ติดต่อกับผู้ลงทุนใน  
 สัญญาซื้อขายล่วงหน้าที่เกี่ยวกับโลหะมีค่า

(ฉบับที่ 2 )

                                                  

  
                   อาศัยอํานาจตามความในข้อ 31 แห่งประกาศคณะกรรมการกํากับตลาดทุน ที่ ทธ. 80/2552  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552  สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกวรรคสองของข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 11/2554 เรื่อง หลักเกณฑ์สําหรับตัวแทนซื้อขายสัญญาซื้อขายล่วงหน้าในการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าที่เกี่ยวกับโลหะมีค่า  ลงวันที่ 29 เมษายน พ.ศ. 2554


ข้อ ๒ ให้เพิ่มความต่อไปนี้เป็นข้อ 15/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 11/2554 เรื่อง หลักเกณฑ์สําหรับตัวแทนซื้อขายสัญญาซื้อขายล่วงหน้าในการใช้บริการด้านผู้ติดต่อกับผู้ลงทุนในสัญญาซื้อขายล่วงหน้าที่เกี่ยวกับโลหะมีค่า  ลงวันที่ 29 เมษายน พ.ศ. 2554

“ข้อ 15/1   ในกรณีที่ตัวแทนซื้อขายสัญญาประสงค์จะขยายขอบเขตการใช้บริการด้านผู้ติดต่อกับผู้ลงทุนจากผู้ให้บริการตามข้อ 15 เพื่อให้ครอบคลุมสัญญาซื้อขายล่วงหน้าที่เกี่ยวกับโลหะมีค่านอกเหนือจากทองคํา  ให้ตัวแทนซื้อขายสัญญาดําเนินการตามหลักเกณฑ์ที่กําหนดในประกาศนี้  แต่ทั้งนี้ ให้ได้รับยกเว้นคุณสมบัติของผู้ให้บริการตามข้อ 4(1) และได้รับยกเว้นการดูแลให้ผู้ให้บริการดํารงคุณสมบัติตามข้อ 10 วรรคหนึ่ง (2) เฉพาะคุณสมบัติตามข้อ 4(1)”


ข้อ ๓ ประกาศนี้ให้ใช้บังคับตั้งแต่วันที่  1 ตุลาคม พ.ศ. 2554   เป็นต้นไป


ผู้มีอํานาจลงนาม - ประกาศ  ณ วันที่  6 กันยายน พ.ศ. 2554

 

                                                         (นายชาลี จันทนยิ่งยง)

                                                              รองเลขาธิการ

                                                           รักษาการเลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน  
ที่ ทจ. 24/2559  
เรื่อง  การเสนอขายใบแสดงสิทธิในผลประโยชน์  
ที่เกิดจากหลักทรัพย์อ้างอิงไทย  
(ฉบับที่ 2)  
                             

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกความใน (ก) ของ (1) ในข้อ 5 แห่งประกาศคณะกรรมการกํากับตลาดทุน ที่ ทจ. 32/2552  เรื่อง  การเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ลงวันที่ 3 สิงหาคม พ.ศ. 2552  และให้ใช้ความต่อไปนี้แทน

“(ก)  ใบแสดงสิทธิที่มีหลักทรัพย์อ้างอิงเป็นหุ้น  เว้นแต่การกําหนดราคาเสนอขายหุ้นที่เป็นหลักทรัพย์อ้างอิงนั้น จะเข้าข่ายเป็นการเสนอขายหุ้นที่ออกใหม่ในราคาต่ําตามประกาศคณะกรรมการกํากับตลาดทุนว่าด้วยการอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจํากัด”


ข้อ ๒ ให้ยกเลิกความใน (1) ของข้อ 7 แห่งประกาศคณะกรรมการกํากับตลาดทุน ที่ ทจ. 32/2552  เรื่อง  การเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ลงวันที่ 3 สิงหาคม พ.ศ. 2552  และให้ใช้ความต่อไปนี้แทน

“(1)  การเสนอขายใบแสดงสิทธิที่มีหลักทรัพย์อ้างอิงเป็นหุ้น ในลักษณะเดียวกับการเสนอขายหุ้นที่ออกใหม่ต่อบุคคลในวงจํากัดตามประกาศคณะกรรมการกํากับตลาดทุนว่าด้วยการอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจํากัด”


ข้อ ๓ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2559 เป็นต้นไป


ผู้มีอํานาจลงนาม -          ประกาศ  ณ  วันที่ 13 มิถุนายน พ.ศ. 2559

 

 

                                                                                           (นายรพี  สุจริตกุล)  
                                                                                                 เลขาธิการ  
                                                       สํานักงานคณะกรรมการกํากับหลักทรัพย์และตลาดหลักทรัพย์  
                                                                                           ประธานกรรมการ  
                                                                               คณะกรรมการกํากับตลาดทุน
ประกาศคณะกรรมการกํากับตลาดทุน  
ที่ ทธ. 25/2559

เรื่อง หลักเกณฑ์ เงื่อนไข และวิธีการในการ  
ตั้งตัวแทนจําหน่ายหลักทรัพย์  
(ฉบับที่ 2)

 

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 100 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ให้ยกเลิกความใน (ค) และ (ง) ของ (6) ในข้อ 8 แห่งประกาศคณะกรรมการกํากับตลาดทุนที่ ทธ. 54/2552 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 3 สิงหาคม พ.ศ. 2552 และให้ใช้ความต่อไปนี้แทน  
 “(ค) แจ้งข้อร้องเรียนให้บริษัทหลักทรัพย์ที่แต่งตั้งตนเป็นตัวแทนจําหน่ายหุ้นทราบภายในห้าวันทําการนับแต่วันที่ได้รับข้อร้องเรียน  
 (ง) เมื่อมีข้อยุติเกี่ยวกับข้อร้องเรียน ให้ตัวแทนจําหน่ายหุ้นในประเทศแจ้งผลการดําเนินการที่สามารถแก้ไขปัญหาให้เป็นที่พอใจของผู้จองซื้อหุ้นเพื่อให้บริษัทหลักทรัพย์ทราบหรือแจ้งผลการดําเนินการที่ไม่สามารถแก้ไขปัญหาให้เป็นที่พอใจของผู้จองซื้อหุ้นเพื่อให้บริษัทหลักทรัพย์ดําเนินการแก้ไขปัญหาต่อไป ทั้งนี้ ภายในห้าวันทําการนับแต่วันที่มีข้อยุตินั้น” 

 ข้อ 2 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2559 เป็นต้นไป 

 ประกาศ ณ วันที่ 15 มิถุนายน พ.ศ. 2559

(นายรพี สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทธ.  45/2555

เรื่อง  การจัดสรรหุ้นเกินกว่าจํานวนที่จัดจําหน่าย

(ฉบับที่ 2 )

\_\_\_\_\_\_\_\_\_\_\_\_\_\_\_\_\_\_

          อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 98(5) และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ให้ยกเลิกความใน (ข) ของ (3) ในข้อ 2 แห่งประกาศคณะกรรมการกํากับตลาดทุน ที่ ทธ. 72/2552  เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 3 สิงหาคม พ.ศ. 2552  และให้ใช้ความต่อไปนี้แทน

          “(ข)  ในกรณีที่ผู้จัดหาหุ้นส่วนเกินได้สิทธิที่จะซื้อหุ้นเพิ่มเติมจากผู้ถือหุ้น ต้องมีการจัดให้ผู้ถือหุ้นนั้นฝากหุ้นจํานวนดังกล่าวไว้กับผู้รับฝากทรัพย์สิน เพื่อให้มั่นใจว่าผู้ถือหุ้นสามารถส่งมอบหุ้นให้ตามที่ได้ผูกพันไว้  เว้นแต่ผู้จัดหาหุ้นส่วนเกินได้รับการส่งมอบหุ้นตามสัญญายืมหุ้นจากผู้ถือหุ้นรายดังกล่าวเพื่อนําไปส่งมอบให้กับผู้จองซื้อตามข้อ 3(1)”


ข้อ ๒ ประกาศนี้ให้ใช้บังคับตั้งแต่วันที่ 16 กันยายน พ.ศ. 2555 เป็นต้นไป


ผู้มีอํานาจลงนาม -                              ประกาศ  ณ วันที่  3 กันยายน พ.ศ. 2555

 

 

 

                                                         (นายวรพล  โสคติยานุรักษ์)

                                                                  เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์

                                                              ประธานกรรมการ

                                                        คณะกรรมการกํากับตลาดทุน
ประกาศคณะกรรมการกํากับตลาดทุน  
ที่ ทธ. 26/2559

เรื่อง การจัดสรรหุ้นเกินกว่าจํานวนที่จัดจําหน่าย  
(ฉบับที่ 3)

 

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ให้ยกเลิกความใน (2) ของข้อ 7 แห่งประกาศคณะกรรมการกํากับตลาดทุนที่ ทธ. 72/2552 เรื่อง การจัดสรรหุ้นเกินกว่าจํานวนที่จัดจําหน่าย ลงวันที่ 3 สิงหาคม พ.ศ. 2552 และให้ใช้ความต่อไปนี้แทน  
 “(2)  จัดทํารายงานเกี่ยวกับการจัดหาหุ้นตามข้อ 3 หรือข้อ 6 ให้แล้วเสร็จภายในสิบวันทําการนับแต่วันที่จัดหาหุ้นตามข้อ 3 หรือข้อ 6 ได้ครบถ้วน แล้วแต่กรณี โดยให้เป็นไปตามหลักเกณฑ์ดังต่อไปนี้

 (ก) รายงานโดยละเอียดซึ่งมีข้อมูลอย่างน้อยเกี่ยวกับวันที่มีการตั้งราคาหุ้น จํานวนหุ้นที่จัดหา ช่วงของราคาซื้อหุ้นดังกล่าวในตลาดหลักทรัพย์ โดยระบุราคาซื้อสูงสุดและต่ําสุด (ถ้ามี) และให้จัดเก็บรายงานดังกล่าวไว้ ณ สํานักงานใหญ่ของผู้จัดหาหุ้นส่วนเกินเป็นเวลาอย่างน้อยหนึ่งปีนับแต่วันที่จัดทํารายงานดังกล่าว

 (ข) รายงานโดยสรุปซึ่งมีข้อมูลเกี่ยวกับชื่อผู้ให้สิทธิซื้อหุ้น จํานวนหุ้นที่ให้สิทธิ จํานวนหุ้นที่ได้ใช้สิทธิ และจํานวนหุ้นโดยรวมที่จัดหาโดยการซื้อในตลาดหลักทรัพย์ และให้จัดส่งต่อสํานักงานภายในสิบวันทําการนับแต่วันที่จัดหาหุ้นตามข้อ 3 หรือข้อ 6 ได้ครบถ้วน แล้วแต่กรณี” 

 ข้อ 2 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2559 เป็นต้นไป 

 ประกาศ ณ วันที่ 15 มิถุนายน พ.ศ. 2559 

(นายรพี สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  46 /2553

เรื่อง  การมีสํานักงานสาขา และการให้บริการนอกสถานที่

และนอกเวลาทําการของบริษัทจัดการ

(ฉบับที่  2)

                                                     
 

 อาศัยอํานาจตามความในมาตรา 98(6) และมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 5/2550  เรื่อง การมีสํานักงานสาขา และการให้บริการนอกสถานที่และนอกเวลาทําการของบริษัทจัดการ ลงวันที่ 29 พฤษภาคม พ.ศ. 2550  และให้ใช้ความต่อไปนี้แทน

“ข้อ 13   บริษัทจัดการอาจรับคําสั่งซื้อหรือขายหลักทรัพย์นอกสถานที่ทําการของสํานักงานใหญ่หรือสํานักงานสาขาเป็นการชั่วคราวได้”


ข้อ ๒ ข้อ 2   ประกาศนี้ให้ใช้บังคับตั้งแต่วันที่ 16  พฤศจิกายน  พ.ศ. 2553 เป็นต้นไป


ผู้มีอํานาจลงนาม - ประกาศ  ณ  วันที่  4  พฤศจิกายน พ.ศ. 2553

 

 

(นายธีระชัย  ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ เพื่อยกเลิกหลักเกณฑ์เกี่ยวกับการเปิดทําการนอกเหนือจากเวลาทําการปกติของบริษัทจัดการ โดยให้บริษัทจัดการถือปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยเวลาทําการและวันหยุด

ทําการของบริษัทหลักทรัพย์ ซึ่งหลักเกณฑ์ตามประกาศครอบคลุมถึงเรื่องดังกล่าวแล้ว จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 48 /2553

เรื่อง  รายละเอียดโครงการจัดการกองทุนรวมอสังหาริมทรัพย์

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิ และเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย  สํานักงานออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นบทนิยามคําว่า “การประกันรายได้” ระหว่างบทนิยามคําว่า “กองทุนรวมที่ไม่ระบุเฉพาะเจาะจง” และคําว่า “การประเมินค่า” ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 

                   ““การประกันรายได้” หมายความว่า  การจัดให้มีบุคคลอื่นเข้ารับประกันรายได้จากการจัดหาผลประโยชน์จากอสังหาริมทรัพย์หรือสิทธิการเช่าอสังหาริมทรัพย์ของกองทุนรวมตามจํานวนและภายในระยะเวลาที่ประกันไว้”


ข้อ ๒ ให้เพิ่มความต่อไปนี้เป็นบทนิยามคําว่า “ผู้รับประกันรายได้” ระหว่างบทนิยามคําว่า “ผู้บริหารอสังหาริมทรัพย์” และคําว่า “ผู้สนับสนุนการขายหน่วยลงทุน” ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 

                    ““ผู้รับประกันรายได้” หมายความว่า   ผู้ที่ทําสัญญาประกันกับบริษัทจัดการกองทุนรวมในการให้ประกันว่ากองทุนรวมจะได้รับรายได้จากการจัดหาผลประโยชน์จากอสังหาริมทรัพย์หรือสิทธิการเช่าอสังหาริมทรัพย์ของกองทุนรวม ตามจํานวนและภายในระยะเวลาที่รับประกันไว้”


ข้อ ๓ ให้เพิ่มความต่อไปนี้เป็น (13/1) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 12/2550  เรื่อง รายละเอียดโครงการจัดการกองทุนรวมอสังหาริมทรัพย์ ลงวันที่ 28 มิถุนายน พ.ศ. 2550 

                   “(13/1)  การประกันรายได้ของกองทุนรวม (ถ้ามี) ซึ่งต้องมีรายละเอียดดังต่อไปนี้

                             (ก)  ชื่อและที่อยู่ของผู้รับประกันรายได้

                             (ข)  ข้อมูลสรุปสาระสําคัญของร่างสัญญาประกันรายได้” 


ข้อ ๔ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2553 เป็นต้นไป


ผู้มีอํานาจลงนาม - ประกาศ  ณ  วันที่ 5 พฤศจิกายน  พ.ศ. 2553 

 

 

 

                                                    (นายธีระชัย  ภูวนาถนรานุบาล)

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหตุผลในการออกประกาศฉบับนี้ คือ เพื่อปรับปรุงรายการในรายละเอียดโครงการจัดการกองทุนรวมอสังหาริมทรัพย์ในส่วนที่เกี่ยวกับข้อมูลการประกันรายได้และผู้รับประกันรายได้ของกองทุนรวม จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 3/2541

เรื่อง แบบรายงานของบริษัทหลักทรัพย์

(ฉบับที่ 4)

-------------------------

อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

ข้อ 1 ให้ยกเลิกความในวรรคสองของข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง แบบรายงานของบริษัทหลักทรัพย์ ลงวันที่ 18 พฤษภาคม พ.ศ. 2335 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง แบบรายงานของบริษัทหลักทรัพย์ (ฉบับที่ 2) ลงวันที่ 18 ธันวาคม พ.ศ. 2535

ข้อ 2 ให้เพิ่มความต่อไปนี้เป็นข้อ 1/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง แบบรายงานของบริษัทหลักทรัพย์ ลงวันที่ 18 พฤษภาคมพ.ศ. 2535

"ข้อ 1/1 ให้บริษัทเงินทุนหลักทรัพย์ที่ให้รับอนุญาตให้ประกอบธุรกิจหลักทรัพย์อยู่แล้วในวันที่พระราชบัญญัติหลักทรัพย์และตลาดหลักทรัพย์ พ.ศ. 2535 ใช้บังคับ จัดทําและยื่นรายงานต่อสํานักงานคณะกรรมการกํากับหลักทรัพย์และตลาดหลักทรัพย์ตามแบบและระยะเวลาดังนี้

(1) รายงานฐานะการเงิน ให้ขัดทําเป็นรายเดือน ตามแบบ บ.ง. 3 ที่แนบท้ายหนังสือธนาคารแห่งประเทศไทย ที่ ธปท. งว. (ว) 608/2537 เรื่อง การกําหนดให้ยื่นแบบรายงานลับต่อธนาคารแห่งประเทศไทย ลงวันที่ 31 มีนาคม 2537 และให้ชื่นภายในวันที่ยี่สิบเอ็ดของเดือนถัดจากเดือนที่ต้องรายงาน

(2) รายงานรายได้และค่าใช้ง่าย ให้จัดทําเป็นรายเดือน ตามตาราง บ.ง. 3/3 ที่แนบท้ายหนังสือธนาคารแห่งประเทศไทย ที่ ธปท. งพ. (ว) 1909/2534 เรื่อง แบบรายงานลับที่กําหนดให้ยื่นต่อธนาคารแห่งประเทศไทย ลงวันที่ 20 พฤศจิกายน 2534 และให้ยื่นภายในวันที่ยี่สิบเอ็ดของเดือนถัดจากเดือนที่ต้องรายงาน

(3) รายงานฐานะการเงิน (จุดแยกธุรกิจ) และรายงานรายได้และค่าใช้จ่ายชุดแยกธุรกิจ) ให้จัดทําเป็นรายไตรมาส ตามแบบ บ.ง.3 ชุดแยกธุรกิจ และตาราง บ.ง. 3/3 ชุดแยกธุรกิจ ที่แนบท้ายหนังสือธนาคารแห่งประเทศไทย ที่ ธปท. งว. (ว) 2960/2540 เรื่อง การกําหนดให้อื่นแบบรายงานลับต่อธนาคารแห่งประเทศไทย ลงวันที่ 24 กันยายน พ.ศ. 2540 และให้ยื่นภายในวันที่ยี่สิบเอ็ดของเดือนถัดจากเดือนสุดท้ายของไตรมาสที่ต้องรายงาน

(4) รายงานธุรกิจหลักทรัพย์ ให้จัดทําเป็นรายเดือน ตามแบบ บ.ล. 3 และตาราง บ.ล. 3/1 ที่แนบท้ายประกาศนี้ และให้ยื่นภายในวันที่สิบสี่ของเดือนถัดจากเดือนที่ต้องรายงาน"

ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่ข้อ 2 ให้ใช้บังคับสําหรับรายงานตั้งแต่เดือน มกรากม พ.ศ. 2541 เป็นต้นไป

ประกาศ ณ วันที่ 19 มกราคม พ.ศ.2541

(นายปกรณ์ มาลากุล ณ อยุธยา)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์